## Odluka o izmjenama i dopunama Statuta Hrvatske obrtničke komore

### NN 62/2002 (28.5.2002.), Odluka o izmjenama i dopunama Statuta Hrvatske obrtničke komore

# Hrvatska obrtniČka komora

1093

Temeljem članka 23. a u svezi s člankom 133. Statuta Hrvat­ske obrtničke
komore (»Narodne novine« br. 21/99), i člancima 64. i 65. Zakona o obrtu
(»Narodne novine« br. 77/93, 90/96 i 64/01), Skupština Hrvatske obrtničke
komore na sjednici održanoj 21. svibnja 2002. donosi

## ODLUKU

### O IZMJENAMA I DOPUNAMA STATUTA HRVATSKE OBRTNIČKE KOMORE

Članak 1.

U Statutu Hrvatske obrtničke komore (»Narodne novine« br. 21/99) u
članku 3. stavak 5. zamjenjuje se stavcima 6. i 7. koji glase:

»Članovi Komore obvezni i dobrovoljni, obvezni su članovi udruženja
obrtnika, a putem udruženja obrtnika članovi područnih obrtničkih komora.

Članstvo u Komori prestaje za obrtnike danom brisanja iz obrtnog
registra, za trgovačka društva danom brisanja iz evidencije nadležnog
županijskog ureda odnosno Ureda Grada Zagreba, a za dobrovoljne članove danom
brisanja iz evidencije dobrovoljnih članova Komore, temeljem odluke nadležnog
tijela Komore. «

Članak 2.

U članku 6. stavak 3. riječ »Znak« zamjenjuje se riječima »Zaštitni
znak«, a iza stavka 4. dodaje se novi stavak 5. koji glasi:

»Zaštitni znak Komore je i zaštitni znak područnih obrtničkih komora.«

Članak 3.

U članku 8. stavak 1. točka 4. alineja 2. iza riječi »davanjem« dodaje
se riječ »mišljenja,«, u točki 5. dodaje se nova alineja 1. koja glasi:

»– izdaje dozvole (licence) za izvođenje praktičnog dijela naukovanja«.

Članak 4.

U članku 10. iza stavka 1. dodaje se novi stavak 2. koji glasi:

»Član Komore koji nije izvršio obvezu podmirenja komorskog doprinosa za
razdoblje od devet (9) mjeseci ne može biti član tijela u komorskom sustavu.«

Članak 5.

U članku 11. briše se riječ »državnim«.

Članak 6.

U članku 23. stavak 1. u točki 1. alineji 2. riječ »obveznicima« briše
se.

U točki 1. alineja 5. mijenja se i glasi:

»– odluku o broju područnih obrtničkih komora, njihovom teritorijalnom
obuhvatu i ustroju,«.

Iza alineje 6. dodaju se nove alineje 7., 8., 9. i 10. koje glase:

»– pravilnik o postupku i načinu izdavanja dozvola (licenci) te uvjeta
za izvođenje praktičnog dijela naukovanja,

– pravilnik o vođenju evidencija o položenim pomoćničkim i majstorskim
ispitima i svršenom ispitu o stručnoj osposobljenosti,

– pravilnik o organizaciji, sastavu, načinu izbora i nadležnosti Suda
časti te o postupku i mjerama koje on može izreći.

– pravila o dobrim poslovnim običajima za određene struke,«

Alineja 7. postaje alineja 11.

U točki 5. alineja 1. iza riječi »predsjednika« dodaju se riječi »i
potpredsjednike«.

Članak 7.

U članku 31. stavak 1. u točki 7. riječi »te utvrđuje način i postupak
vođenja evidencija o završenim ispitima« zamjenjuju se riječima »te komisije za
izdavanje dozvola (licenci) za izvođenje praktičnog dijela naukovanja«

U točki 8. riječi »zauzima stajališta« zamjenjuju se riječima »daje
mišljenja«.

Iza točke 11. dodaje se nova točka 12. koja glasi:

»12. odlučuje o prijemu u dobrovoljno članstvo Komore,«.

Točke 12., 13., 14. i 15. postaju točke 13., 14., 15. i 16.

Točka 16. koja postaje točka 17. mijenja se i glasi:

»17. utvrđuje usklađenost statuta područnih obrtničkih komora s ovim
Statutom,«

Iza nove točke 17. dodaje se nova točka 18. koja glasi:

»18. utvrđuje usklađenost statuta udruženja obrtnika s ovim Statutom
temeljem prethodno pribavljenog pisanog mišljenja područne obrtničke komore«.

Točke 17., 18. i 19. postaju točke 19., 20. i 21.

Iza nove točke 21. dodaje se nova točka 22. koja glasi:

»22. imenuje i razrješava vještake Suda časti,

Točke 20. i 21. postaju točke 23. i 24.

Iza nove točke 24. dodaju se nove točke 25., 26. i 27. koje glase:

»25. donosi Pravilnik o priznanjima Hrvatske obrtničke komore,

26. donosi Pravilnik o održavanju tradicionalnih susreta Cehova HOK–e,

27. donosi Pravilnik o nastupu na sajmovima u organizaciji HOK–e.«

Točka 22. koja postaje točka 28. mijenja se i glasi:

»28. donosi Odluku o visini
naknade, nagrade, dnevnica i putnih troškova za tijela Komore.«

Točke 23., 24., 25. i 26.
postaju točke 29., 30., 31. i 32.

Iza stavka 1. se novi stavak
2. koji glasi:

»Upravni odbor može svoje
ovlasti iz točke 5., 8. i 9. ovog članka prenijeti na Odbore, Komisije ili
druga radna tijela iz članka 48. ovog Statuta.«

Članak 8.

U članku 38. u stavku 2.
riječi »koji utvrđuje Skupština na prijedlog Upravnog odbora« brišu se.

Članak 9.

U članku 40. u stavku 2. iza
točke 5. dodaje se nova točka 6. koja glasi:

»6. temeljem ovlasti iz
podzakonskih propisa donosi akte o provođenju javnih ovlasti,«

Točke 6., 7., 8. i 9. postaju
točke 7., 8., 9. i 10.

Stavak 3. mijenja se i glasi:

»Predsjednik Komore ne može
istovremeno biti član nadzornog odbora i Upravnog odbora Hrvatske obrtničke
komore, područne obrtničke komore, niti udruženja obrtnika.«

Članak 10.

U članku 44. iza stavka 1.
dodaje se novi stavak 2. koji glasi:

»Na prijedlog predsjednika
Komore, uz suglasnost Upravnog odbora, predsjednik područne obrtničke komore
dužan je pokrenuti postupak za utvrđivanje odgovornosti predsjednika udruženja
obrtnika, te zatražiti od skupštine udruženja obrtnika da se glasuje o njegovom
povjerenju ako on krši odredbe ovog Statuta, ne provodi odluke tijela Komore
odnosno svojom aktivnošću šteti ugledu Komore.«

U stavku 2. koji postaje
stavak 3. iza riječi »1.« dodaju se riječi »i 2.«.

Članak 11.

U članku 55. stavak 1. u
alineji 6. briše se ».« dodaje se riječ »i« i dodaje se nova alineja 7. koja
glasi:

»– Ceh frizera i kozmetičara
Hrvatske obrtničke komore.«

Članak 12.

U članku 56. stavak 1. riječi
»i jedinica lokalne samouprave i uprave«, brišu se te na kraju rečenice riječi
»i područne obrtničke komore« brišu se.

Stavak 2. briše se.

Članak 13.

U članku 57. u stavku 1.
riječi »i područna komora su« zamjenjuju se riječju »je«.

U stavku 2. riječi », a
područna obrtnička komora danom upisa u registar koji vodi Komora« brišu se.

Članak 14.

U članku 58. dodaju se novi
stavci 1. i 2. koji glase:

»Udruženje obrtnika osniva se
na teritorijalnom i strukovnom principu za područje jedne ili više jedinica
lokalne samouprave.

Udruženje obrtnika je član područne obrtničke komore.«

Dosadašnji stavak 1. postaje
stavak 3.

Dosadašnji stavak 2. koji
postaje stavak 4. mijenja se i glasi:

»Statutom udruženja obrtnika
uređuju se osobito:

– sadržaj rada,

– organizacija i
teritorijalni obuhvat udruženja,

– ostvarivanje interesa
članova u udruženju obrtnika,

– prava, obveze i
odgovornosti članova,

– postupak donošenja i
izmjene statuta i drugih općih akata,

– tijela udruženja obrtnika,
njihov djelokrug, sastav, broj članova, način biranja i razrješavanja i
trajanja mandata,

– način odlučivanja u
tijelima udruženja obrtnika,

– oblici, organiziranje rada
u udruženju obrtnika, a napose organiziranje i zadaci stručne službe,

– zastupanje i predstavljanje
udruženja obrtnika,

– sadržaj i oblici
ostvarivanja suradnje s tijelima jedinice lokalne samouprave i drugim
organizacijama,

– javnost rada i
informiranje,

– osiguranje sredstava za rad
udruženja obrtnika.«

Članak 15.

U članku 59. stavak 2. točka
4. mijenja se i glasi:

»4. brine o unapređivanju
školskog sustava u obrtništvu,«

Iza točke 4. dodaje se nova
točka 5. koja glasi:

»5. organizira strukovni rad
kroz sekcije, kao i putem odbora, komisija i drugih radnih tijela,«.

Točka 5. postaje točka 6.

U točki 6. koja postaje točka
7. iza riječi »radu« dodaju se riječi »i odlukama«.

Točka 7., 8. i 9. postaju
točke 8., 9. i 10.

Članak 16.

U članku 61. iza stavka 1.
dodaju se novi stavci 2., 3. i 4. koji glase:

»Područna obrtnička komora
osniva se radi promicanja, usklađivanja i zastupanja zajedničkih interesa
obrtnika pred tijelima jedinica lokalne i područne (regionalne) samouprave.

Područna obrtnička komora
pravna je osoba. Pravnu osobnost područna obrtnička komora stječe danom upisa u
registar područnih obrtničkih komora kojeg vodi Komora.

Područne obrtničke komore su
članovi Hrvatske obrtničke komore.«

Stavak 2. postaje stavak 5.

Stavak 3. koji postaje stavak
6. mijenja se i glasi:

»Broj područnih obrtničkih
komora, njihov teritorijalni obuhvat i ustroj utvrđuje svojom odlukom Skupština
Komore.«

Stavak 4. briše se.

Članak 17.

U članku 62. stavak 2. iza
riječi »županije« dodaje se riječ »– regije«.

Članak 18.

U članku 63. stavak 2.
mijenja se i glasi:

»Statutom područne obrtničke
komore uređuju se osobito:

– sadržaj rada,

– organizacija i teritorijalni obuhvat područnih obrtničkih komora,

– ostvarivanje interesa članova u područnoj obrtničkoj komori,

– prava, obveze i odgovornosti članova,

– postupak donošenja i izmjene statuta i drugih općih akata,

– tijela područne obrtničke komore, njihov djelokrug, sastav, broj
članova, način biranja i razrješavanja i trajanja mandata,

– način odlučivanja u tijelima područne obrtničke komore,

– oblici, organiziranje rada u područnoj obrtničkoj komori a napose
organiziranje i zadaci stručne službe,

– zastupanje i predstavljanje područne obrtničke komore,

– sadržaj i oblici ostvarivanja suradnje s tijelima jedinica lokalne i
područne (regionalne) samouprave i drugim organizacijama,

– javnost rada i informiranje,

– osiguranje sredstava za rad područne obrtničke komore.«

U stavku 4. točkama 1., 4. i 12. riječi »općine, grada i županije«
zamjenjuju se riječima »jedinicama lokalne i područne (regionalne) samouprave«
u odgovarajućem broju i padežu.

U stavku 4. točka 8. iza
riječi »ispita« dodaju se riječi »te ispita o stručnoj osposobljenosti«.

U stavku 4. iza točke 11.
dodaje se nova točka 12. koja glasi:

»12. daje pisano mišljenje
Komori o usklađenosti statuta udruženja obrtnika sa statutom Komore,«

U stavku 4. točke 12. – 18.
postaju točke 13. – 19.

Članak 19.

U članku 68. stavku 1. točki
3. riječi »mišljenja na uvjete za licenciranje obrta zbog primanja naučnika na
naukovanje« zamjenjuju se riječima »dozvola (licenci) za izvođenje praktičnog
dijela naukovanja«.

Članak 20.

U glavi XVI. Obrazovanje i
osposobljavanje za obavljanje obrta, podnaslovi »Postupak i način polaganja majstorskih
ispita i ispita o stručnoj osposobljenosti« »Postupak i način polaganja
pomoćničkih ispita« i članci 70. – 91. brišu se.

Članak 21.

U članku 93. stavak 3. briše
se.

Članak 22.

U članku 94. stavku 1.
alineji 5. iza riječi »Komore« dodaju se riječi, »područne obrtničke komore i
udruženja obrtnika.«.

Članak 23.

Članak 95. mijenja se i
glasi:

»Skupština Komore donosi
Pravilnik o organizaciji, sastavu, načinu izbora i nadležnosti Suda časti, te o
postupku i mjerama koje on može izreći.«.

Članak 24.

Odredbe članaka 96. – 128.
brišu se.

Članak 25.

U članku 130. stavak 2.
riječi »koji donosi Skupština« brišu se.

Članak 26.

U članku 147. u stavku 1. riječi »obveznici plaćanja doprinosa« brišu
se, u stavku 3. riječ »može« zamjenjuje se riječju »mora«, a riječi »člankom
98. ovog Statuta« brišu se.

Članak 27.

Članci 151., 153., stavak 2.
članka 154. i članak 155. brišu se.

Članak 28.

Područne obrtničke komore i
udruženja obrtnika dužni su uskladiti svoje statute, ustroj i akte s odredbama
ovog Statuta do 25. srpnja 2002. godine.

Članak 29.

Ovlašćuje se Odbor za
praćenje i razvoj komorskog sustava i Statut da utvrdi i izda pročišćeni tekst
Statuta Hrvatske obrtničke komore.

Članak 30.

Ova Odluka stupa na snagu
danom donošenja, a primjenjuje se od 22. svibnja 2002. godine, dana kojeg je
Ministarstvo za obrt, malo i srednje poduzetništvo utvrdilo usklađenost Statuta
sa Zakonom o obrtu.

Ova Odluka objavljuje se u
»Narodnim novinama«.

Broj: 1-1/7-2002.
Zagreb, 21. svibnja 2002.

Predsjednik
**Stjepan Šafran,** v. r.

Odluka, NN 62/2002-1093